《西斋秋感二十首》
元代·方回

里选出井田，贤能贡王都。
亦有起农畔，在官为胥徒。
河汾著中说，明明析二途。
鞭算尚察此，废吏宁用儒。
顾义不顾利，可与论唐虞。
识形不识理，止合供走趋。
一日抱公牍，千金肥尔躯。
槁项泥六籍，岁晏寒无襦。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。